Rusia afirmă că respinge un atac al sabotorilor ucraineni în apropierea graniței
Garda națională a Rusiei a declarat joi că respinge atacurile unor grupuri armate pro-ucrainene în regiunea Kursk, ultimul dintr-o serie recentă de confruntări la frontieră, transmite agenția AFP.
"Unitățile Rosgvardia sunt implicate în respingerea unui atac al unor grupuri de diversiune inamice în apropierea satului Tiotkino din regiunea Kursk", a precizat garda națională într-un comunicat.
Într-o înregistrare video publicată pe canalul Telegram al legiunii "Libertatea Rusiei", voluntarii ruși afirmă că au reușit să distrugă două depozite de muniție ale rușilor în Tiotkino.
"În timp ce armata lui Putin distruge casele civililor, artileriștii Legiunii au distrus meticulos 2 depozite cu muniție ale trupelor lui Putin în Tiotkino", au scris voluntarii ruși.
🔥💥 Tyotkino, Legion Freedom of Russia destroys two enemy ammunition warehouses. pic.twitter.com/d75A0Q7UE0
— MAKS 23 🇺🇦👀 (@Maks_NAFO_FELLA) March 14, 2024
Marți au avut loc deja ofensive împotriva acestui sat de frontieră de către unități din Ucraina care pretind a fi formate din ruși anti-Kremlin, în timp ce atacurile cu drone se înmulțesc în regiune.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank